
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Θέση της αυτοκινητοβιομηχανίας «Α.Ε. 5ΕΧΡΙΑ Α. ΣΤΑΜΑΤΙΟΤ» 
σε καθεστώς τελωνειακής επίβλεψης και όροι λειτουργίας του 

καθεστώτος αυτού». 1 

Υποχρεωτική χρησιμοποίηση φορολογικών ταμειακών μηχανών. 2 
Καθορισμός επιδόματος θέσης Υποδιευθυντή Δ/νσης Προστασίας 
Δασών και Δασικού Περιβάλλοντος Υπουργείου ΓεωργίαςΓ . . 3 
Ανασυγκρότηση Δευτεροβάθμιας Επιτροπής του άρθρου 10 του Ν. 

1648/86. 4 

Επιχορήγηση εργοδοτών για δημιουργία νέων θέσεων εργασίας για 
αποφυλακισμένα άτομα και αποθεραπευθέντες τοξικομανείς. . 5 
Συμπλήρωση της με αριθ. Δ4α/440/5.7.90 Κοινής Απόφασης. 6 
Αύξηση πάγιας προκαταβολής και συμπλήρωσή νέων Κωδικών 
Αριθμών, στο Νοσ/μείο Παίδων Πατρών «ΜΠΕΜΠΗ I. ΚΑΡΑ- 

ΜΑΝΔΑΝΗ»...,. '... 7 

Σύσταση πάγιας προκαταβολής στο Θεραπευτήριο Χρονιών Παθή¬ 
σεων Δράμας. 8 

Καθορισμός κριτηρίων διορισμού γιατρών σε Αγροτικά Ιατρεία, Πε¬ 
ριφερειακά Ιατρεία, Υγειονομικούς Σταθμούς και Κέντρα 

Υγείας. 9» 

Αναγνώριση άσκησης ειδικευόμενων γιατρών σε αναγνωρισμένο κέ- 

τρο του εξωτερικού.10/ 

Τροποποίηση Κανονισμού προσόντων, επιλογής και δοκιμασίας για 
την απόκτηση άδειας Βοηθούν Μηχανοδηγού και άδειας οδηγή- 
σεως (Μηχανοδηγού) σιδηροδρομικών μονάδων έλξεως και αυ- 
τοκινηταμαξών του Οργανισμού Σιδηροδρόμων Ελλάδος 
(Ο.Σ.Ε.), που κινούνται με μηχανές εσωτερικής καύσεως». . 11 
Ψήφιση του Οργανισμού Εσωτερικής Υπηρεσίας Δήμου Χώρας. 12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Ε. 390/46 (1) 

Θέση της αυτοκινητοβιομηχανίας «Α.Ε. 8ΕΤΚΑ Α. ΣΤΑΜΑΤΙΟΥ» σε 
καθεστώς τελωνειακής επίβλεψης και όροι λειτουργίας του καθε¬ 
στώτος αυτού». 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 2 του Ν. 1573/85 (ΦΕΚ 201/Α'), με 
τις οποίες εξουσιοδοτούνται οι Υπουργοί Βιομηχανίας, Ενέργειας και 
Τεχνολογίας και Οικονομικών να θέσουν, με απόφασή τους, τους χώ¬ 
ρους λειτουργίας των μονάδων παραγωγής αυτοκινήτων σε καθεστώς 
τελωνειακής επίβλεψης και να καθορίσουν τον τρόπο της επίβλεψης αυ¬ 
τής. 


2. Τις διατάξεις του άρθρου 30 του Ν. 1731/87 (ΦΕΚ 161 /Α’) με 
τις οποίες επεκτάθηκε το καθεστώς του Ν. 1573/85 και στα οχήματα 
που διαλαμβάνονται στο εν λόγω άρθρο. 

3. Το αριθ. Φ.14.29071/9870/13-.12.1990 έγγραφο της Δ/νσης 
Βιομηχανίας της Νομαρχίας Θεσσαλονίκης από το οποίο προκύπτει ότι 
η Α.Ε. «5ΕΤΚΑ Α. ΣΤΑΜΑΤΙΟΥ» τυγχάνει αναγνωρισμένη βιομηχα¬ 
νία παραγωγής αυτοκινήτων - λεωφορείων. 

4. Τις απόψεις της αυτοκινητοβιομηχανίας «Α.Ε. 8ΕΤΚΑ Α. ΣΤΑ- 
ΜΑΤΙΟΥ» όπως αυτές εκφράζονται στο από 30.1.1991 υπόμνημά 
της. 

5. Την αριθμ. Υ.1140/1051173/1390/0001/9.7.1990 από¬ 
φαση «ανάθεση αρμοδιοτήτων στον Υφυπουργό Οικονομικών». 

6. Την αριθμ. Υ. 1074/14.5.90 Απόφαση του Πρωθυπουργού και 
Υπουργού Βιομηχανίας, Ενέργειας και Τεχνολογίας για ανάθεση αρμο¬ 
διοτήτων στον Υφυπουργό Βιομηχανίας, Ενέργειας και Τεχνολογίας, 
αποφασίζουμε: 

Άρθρο 1. 

Τους παρακάτω περιγραφόμενους χώρους παραγωγής αυτοκινήτων 
- λεωφορείων και αποθήκευσης πρώτων υλών, συνολικού εμβαδού τετρ. 
μέτρα 6.825 που βρίσκονται στην περιοχή Πεντάλοφος Θεσ/νίκης θέ¬ 
τουμε σε τελωνειακή επίβλεψη: 

α. Στεγασμένο χώρο εργοστασίου συνολικού έμβαδού 2.500 τετρα¬ 
γωνικά μέτρα. 

β. Υπαίθριο χώρο εναπόθεσης πρώτων υλών και ετοίμων αυτοκινή¬ 
των συνολικού εμβαδού 4.325 μετρ, τετραγ. 

Άρθρο 2. 

1. Οι χώροι του προηγούμενου άρθρου περιφράσσονται ενιαία με 
τοίχο ή με δικτυωτό συρματόπλεγμα ή με άλλο κατάλληλο φράγμα σε 
τρόπο ώστε η είσοδος και η έξοδος να είναι δυνατή μόνο από σημεία που 
επιβλέπονται από την τελωνειακή αρχή. 

2. Η τελωνειακή αρχή μπορεί να υποδείξει και η αυτοκινητοβιομη¬ 
χανία υποχρεούται να κατασκευάσει και άλλα έργα που κρίνονται απ’ 
αυτήν αναγκαία για την διασφάλιση των συμφερόντων του Δημοσίου. 

3. Η αυτοκινητοβιομηχανία υποχρεούται να κατασκευάσει τα σημεία 
που θα υποδείξει η τελωνειακή αρχή και να θέσει στη διάθεσή της, χώ¬ 
ρους για φυλάκια, ελεγκτήρια και γραφεία για την υπηρεσία της, πα¬ 
ράλληλα δε να φροντίζει για την καθαριότητα και την διατήρησή τους σε 
άριστη κατάσταση. 

4. Η είσοδος και η έξοδος στον επιβλεπόμενο χώρο προσώπων, αυτο¬ 
κινήτων οχημάτων κ.λπ. τροχοφόρων υπόκεινται στον έλεγχο των τε¬ 
λωνειακών οργάνων τα οποία μπορούν να λαμβάνουν τα αναγκαία κατά 
την κρίση τους μέτρα για την διασφάλιση των συμφερόντων του Δημο¬ 
σίου και την πρόληψη τυχόν καταστρατηγήσεων των σχετικών τελωνει- 
κάων και φορολογικών διατάξεων. 

5. Απαγοεύεται η λειτουργία εντός του επιβλεπόμενου χώρου συνερ¬ 

γείων επισκευής τελωνισμένων αυτοκινήτων ή μονάδων του Κεφαλαίου 
Β' του Ν. 1573/85. /’ ,/ 

Άρθρο 3. 

1. Με την εφαρμογή της παρούσας απόφασης η αυτοκινητοβιομηχα¬ 
νία υποβάλλει στην υπηρεσία του τελωνειακού κλιμακίου, βεβαίωση 
των αρμόδιων υπηρεσιών από την οποία να προκύπτουν: 

- οι τύποι των αυτοκινήτων που παράγονται απ’ αυτήν 

- οι πρώτες ύλες που απαιτούνται για την κατασκευή κάθε τύπου 

- οι ετήσιες ανάγκες πρώτων υλών 

- ότι οι εισαγόμενες από το εξωτερικό πρώτες ύλες, δεν παράγονται 
εγχώρια σε επάρκεια και καταλληλότητα. 

4. Σε περίπτωση μεταβολής των παραγομένων τύπων, των χρησιμο- 
ποιουμένων πρώτων υλών, ή της παραγωγικής δυναμικότητας της αυ¬ 
τοκινητοβιομηχανίας, υποβάλλεται συμπληρωματική ή τροποποιητική 
βεβαίωση της προηγούμενης παραγράφου. 

Άρθρο 4. 

1. Η εισαγωγή στον επιβλεπόμενο χώρο των από το εξωτερικό προ¬ 
ερχόμενων υποκειμένων πρώτων υλών θα γίνεται με την τήρηση των 
προβλεπομέν'ων, κατά περίπτωση, από τις κείμενες διατάξεις τελωνεια¬ 
κών κλπ. διατυπώσεων εισαγωγής. 

Επί των σχετικών παραστατικών εισαγωγής θα βεβαιώνεται και θα 
εισπράττονται οριστικά οι τυχόν προβλεπόμενοι επί των πρώτων υλών 
δασμοί. 

Οι λοιπές φορολογικές επιβαρύνσεις δεν θα βεβαιώνονται στα παρα¬ 
στατικά, αλλά θα γίνεται σχετική πράξη ατελείας, κατ’ εφαρμογή του 
άρθρου 3 του Ν. 1573/85 και τα παραστατικά θα εξοφλούνται κανο¬ 
νικά. ■ ' ' '··*·· 

2. Η εισαγωγή στον χώρο πρώτων υλών προερχόμενων από το εσω¬ 
τερικό θα πραγματοποιείται με την κατάθεση στην τελωνειακή αρχή 
«αντιγράφου του τιμολογίου αγοράς ή άλλου εκδιδομένου σύμφωνα με 
τον Κώδικα Φορολογικών στοιχείων σχετικού κατά περίπτωση δικαιο- 
λογητικού. 

3. Η επεξεργασία στον επιβλεπόμενο χώρο των παραλαμβανομένων 
για την παραγωγή αυτοκινήτων πρώτων υλών θα πραγματοποιείται 
χωρίς καμμία ανάμιξη της τελωνειακής αρχής. 

Εν τούτοις στις περιπτώσεις που λόγω ενεργειών των οργάνων της 
Αυτοκινητοβιομηχανίας τίθενται,σε κίνδυνο τα συμφέροντα του Δημο¬ 
σίου δύναται η τελωνειακή Αρχή να ασκεί και έλεγχο εντός του επιβλε- 
πόμενου χώρου. 

4. Οι πρώτες ύλες που λόγω ελαττώματος, βλάβης ή φθοράς δεν 
μπορούν να χρησιμοποιηθούν στην παραγωγή των αυτοκινήτων επιτρέ¬ 
πεται, κατ’ επιλογή της αυτοκινητοβιομηχανίας, να καταστρέφονται 
παρουσία της Τελωνειακής Αρχής ή να επιστρέφονται στον προμηθευτή 
με την τήρηση των κειμένων διατάξεων. Οι ακατάλληλες για ατην πα¬ 
ραγωγή αυτοκινήτων πρώτες ύλες προέλευσης εξωτερικού, καθώς και 
τα υπολλείματα από την χρησιμοποίησή τους στην παραγωγική διαδι¬ 
κασία, μπορούν να τελωνισθούν σε ανάλωση στη μορφή που παρουσιά¬ 
ζονται με την καταβολή των αναλογούντων κατά τον χρόνο του τελωνι¬ 
σμού φόρων. 

Άρθρο 5. . , 

1. Για την εξαγωγή από τον επιβλεπόμενο χώρο των, παραγομένων 
αυτοκινήτων θα υποβάλλεται στην Τελωνεικαή Αρχή, της επίβλεψης, 
αίτηση της αυτοκινητοβιομηχανίας που θα καταχωρείται ως δηλωτικό. 

Η εξόφληση του δηλωτικού αυτού, θα γίνεται με την κατάθεση σχετι¬ 
κού παραστατικού εισαγωγής, εξαγωγής, αποταμίευσης κλπ. ανάλογα 
με τον προορισμό των αυτοκινήτων. 

2. Κατ’ εξαίρεση για αυτοκίνητα που μεταφέρονται σύμφωνα με την 

παρ. 2 του άρθρου 2 του Ν. 1573/1985 στους κατά τόπους αντιπρο¬ 
σώπους της αυτοκινητοβιομηχανίας το κατά την προηγούμενη παρά¬ 
γραφο δηλωτικό και παραστατικό εξόφλησής τους θα κατατίθενται στο 
χρόνο τελωνισμού τους και οπωσδήποτε πριν από την πώλησή τους από 
την αυτοκινητοβιομηχανία. ·· 

Κατά την έξοδο των αυτοκινήτων αυτών, από' τον επιβλεπόμενο 
χώρο η αυτοκινητοβιομηχανία θα υποβάλλει στην τελωνεικαή αρχή, 
αντίγραφο του σχετικού κατά τον Κώδικα Φορολογικών Στοιχείων, 
Δελτίο αποστολής. 

Η Τελωνεικαή Αρχή θα προέρχεται στην επαλήθευση των μεταφερο- 
μένων αυτοκινήτων και θα καταχωρεί τα στοιχεία εξατομίκευαής τους 
(Μάρκα, Τύπος, Αριθμός πλαισίου, μηχανής κλπ.) σε ειδικό τηρούμενο 
για τον σκοπό αυτό βιβλίο. Αντί του βιβλίου είναι δυνατή η χρησιμοποί¬ 
ηση ειδικών καρτελλών ή ενδεχόμενα και άλλων προσφορότερων για 


την καλλίτερη παρακολούθηση μηχανογραφικών εντύπων κλπ. 

Παράλληλα θα λαμβάνεται αξιόχρεη προσωπική εγγύηση τρίτου για 
την κάλυψη των αναλογούντων φόρων. Η εγγύηση αυτή μπορεί να είναι 
και πάγια και να καλύπτει μεταφορές αυτοκινήτων στους κατά τόπους 
αντιπροσώπους για χρονικό διάστημα έξι μηνών ή και ενός έτους κατά 
την κρίση της τελωνειακής Αρχής. 

3. Επιτρέπεται χωρίς την τήρηση τελωνειακών διατυπώσεων, η προ¬ 
σωρινή έξοδος από τον επιβλεπόμενο χώρο αυτοκινήτων για δοκιμα¬ 
στική χρήση. 

Για την διασφάλιση της επαναεισαγωγής στο χώρο των αυτοκινήτων 
αυτών, το Τελωνείο περιορίζεται· σε απλή παρακολούθηση με βάση τα 
στοιχεία που θα καταθέτει, κατά την έξοδο η αυτοκινητοβιομηχα¬ 
νία. 

4. Για τα τελωνιζόμενα σε ανάλωση αυτοκίνητα η αυτοκινητοβιομη¬ 
χανία, παράλληλα με τα οριζόμενα στην παράγραφο 1 του παρόντος άρ¬ 
θρου δικαιολόγητικά, καταθέτει και τον υπό της παραγράφου 2 του άρ¬ 
θρου 4 του παραπάνω Νόμου προβλεπόμένο κατάλογο θεωρημένο, ως 
προς τον έλεγχο και την ισχύ των αναφερομένων τιμών, από την αρμό¬ 
δια επιτροπή που λειτουργεί στα πλαίσια της εξουσιοδοτικής διάταξης 

.του άρθρου 6 του Ν. 363/76. 

5. Για την βεβαίωση και είσπραξη των αναλογούντων φόρων, την 
έκδοση πιστοποιητικών τελωνισμού και γενικότερα για το διαδικαστικό 
μέρος, εφαρμόζονται ανάλογα οι σχετικές διατάξεις, που ισχύουν για τα 
εισαγόμενα από το εξωτερικό όμοια αυτοκίνητα. 

Άρθρο 6. 

1. Η Τελωνειακή επίβλεψη του χώρου θα ασκείται από κλιμάκιο του 
Γ' Τελωνείου θεσ/νίκης. Το κλιμάκιο της τελωνειακής Υπηρεσίας θα 
εδρεύει μόνιμα στο εργοστάσιο της αυτοκινητοβιομηχανίας, και το προ¬ 
σωπικό του θα ορίζεται από το Γ’ Τελωνείο Θεσ/νίκης. 

2. Το κλιμάκιο αποτελεί παράρτημα του Γ' Τελωνείου Θεσ/νίκης, 
στο όνομα και για λογαριασμό του οποίου θα ενεργούνται οι τελωνεια¬ 
κός εργασίες με την κατάθεση όλων των σχετικών τελωνειακών παρα¬ 
στατικών στο Τελωνείο αυτό. 

3. Η Υπηρεσία του τελωνειακού κλιμακίου μπορεί παράλληλα να τη¬ 
ρεί οποιαδήποτε άλλα βοηθητικά βιβλία ή στοιχεία, τα οποία κατά την 
κρίση της, διευκολύνουν την παρακολούθηση και τον έλεγχο της νόμι¬ 
μης εφαρμογής των ρυθμίσεων που προβλέπονται από το Ν. 1573/ 
1985 για την διασφάλιση των συμφερόντων του Δημοσίου. 

1 4. Τα οδοιπορικά έξοδα μετάβασης του προσωπικού του κλιμακίου, 
εφόσον δεν διατίθεται από την αυτοκινητοβιομηχανία δικό της κατάλ¬ 
ληλο μεταφορικό μέσο βαρύνουν την αυτοκινητοβιομηχανία καί ύστερα 
από προηγούμενη έγκριση της τελωνειακής αρχής, στην οποία υπάγε¬ 
ται το κλιμάκιο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1991 

οι.ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧΑΝΙΑΣ, ΕΝΕΡΓΕΙΑΣ 

ΚΑΙ ΤΕΧΝΟΛΟΓΙΑΣ 

ΠΑΝ. ΔΕΛΗΜΗΤΣΟΣ ΒΑΣ. ΜΑΝΤΖΩΡΗΣ 

-♦- 

Αριθ. 1031156/345/0015 (2) 

Υποχρεωτική χρησιμοποίηση φορολογικών ταμειακών μηχανών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 1 του Ν. 1809/ 
1988 (ΦΕΚ Α’ 222). 

2. Τις διατάξεις των περιπτώσεων η' και θ’ του άρθρου 49 του 
Κ.Φ.Σ. (Π.Δ. 99/1977 ΦΕΚ Α 34), όπως ισχύουν. 

3. Τις διατάξεις της απόφασής μας 1006568/70/ΠΟΛ.1014/ 
18.1.1991 (ΦΕΚ Β’ 66), με την οποία καθιερώνεται η υποχρεωτική 
χρησιμοποίηση των φορολογικών ταμειακών μηχανών του Ν. 1809/ 
1988 σταδιακά από ορισμένες κατηγορίες επιτηδευματιών, που ασκούν 
τη δραστηριότητά τους σε συγκεκριμένες περιοχές της Χώρας. 

4. Αιτήματα επαγγελματικών οργανώσεων του Νομού Μεσσηνίας 
για μετάθεση του χρόνου εφαρμογής του μέτρου υποχρεωτικής χρήσης 
φ.τ.μ στο Νομό Μεσσηνίας. 

5. Το γεγονός ότι οι επιτηδευματίες του Νομού Μεσσηνίας αντιμετω- 

πίζουν προβλήματα ανασυγκρότησης μετά τους καταστρεπτικούς σει¬ 
σμούς, αποφασίζουμε: 

Μεταθέτουμε από την 1η Απριλίου 1991 στην 1η Οκτωβρίου 1991 
την ημερομηνία έναρξης της υποχρεωτικής χρησιμοποίησης εγκεκριμέ¬ 
νης φορολογικής ταμειακής μηχανής από τις κατηγορίες επιτηδευμα- 
τιών που αναφέρονται στην παράγραφο 2 του άρθρου 1 της απόφασης 
1006568/70/ΠΟΛ.1014/18.1.1991 και ασκούν τη δραστηριότητά 
τους στο Νομό Μεσσηνίας. Μέχρι την ημερομηνία έναρξης της υποχρέ¬ 
ωσης οι έπιτηδευματίες αυτοί θα εξακολουθούν να εκδίδουν τις αποδεί¬ 
ξεις λιανικής πώλησης και παροχής υπηρεσιών με τον τρόπο που τις εκδί¬ 
δουν σήμερα, χωρίς να αποκλείεται η δυνατότητα αγοράς και χρησιμοποίη¬ 
σης φορολογικής μηχανής και πριν από την πιο πάνω νέα ημερομηνία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

Αριθ. 261750 (3) 

Καθορισμός επιδόματος θέσης Υποδιευθυντή Δ/νσης Προστασίας Δα¬ 
σών και Δασικού Περιβάλλοντος Υπουργείου Γεωργίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παραγρ. 2 του άρθρου 12 του Ν. 1586/86 (ΦΕΚ 37Α/86), 
«Βαθμολογική διάρθρωση των θέσεων του Δημοσίου, νομικών προσώ¬ 
πων δημοσίου δικαίου και των οργανισμών τοπικής αυτοδιοίκησης και 
άλλες διατάξεις». 

β) Της παραγρ. 3 του άρθρου 37 του Ν. 1845/89 (ΦΕΚ 102Α/ 
89), Ανάπτυξη και αξιοποίηση της αγροτικής έρευνας και τεχνολογίας - 
Δασοπροστασίας και άλλες διατάξεις. 

γ) Την αρ. Υ 1140/1051173/1390/0001/9.7.90 κοινή από¬ 
φαση του Πρωθυπουργού και του Υπουργού Οικονομικών, για την ανά¬ 
θεση αρμοδιοτήτων, αποφασίζουμε: 

Καθορίζουμε επίδομα θέσης, για τον υποδιευθυντή της Δ/νσης Προ¬ 
στασίας Δασών και Δασικού Περιβάλλοντος, του Υπουργείου Γεωργίας, 
ίσο με 20% του βασικού μισθού του κλιμακίου 1. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1991 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ 

ΟΙΚΟΝΟΜΙΚΟΝ 

ΜΙΛΤΙΑΔΗΣ ΕΒΕΡΤ ΠΑΝ. ΔΕΛΗΜΗΤΣΟΣ 

ΓΕΩΡΓΙΑΣ 

ΜΙΧ. ΠΑΠΑΚΩΝΣΤΑΝΤΙΝΟΥ 
- 4 - . 

Αριθ. 31129 , (4) 

Ανασυγκρότηση Δευτεροβάθμιας Επιτροπής του άρθρου 10 του Ν. 

1648/86. 

.Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1) Τις διατάξεις του άρθρου 10 του Ν. 1648/86 «Προστασία πολεμι¬ 
στών, αναπήρων και θυμάτων πολέμου και μεισνεκταύντων προσώ¬ 
πων». 

2) Τις διατάξεις του άρθρου 2 του Ν. 301/76 «περί της εις την Εφη¬ 
μερίδα της Κυβερνήσεως Δημόσιευομένης ύλης κλπ.». 

3) Τις υποδείξεις που έχουν υποβληθεί αρμοδίως από κάθε τάξη με 
βάση τις διατάξεις του άρθρου 8 του Ν. 434/64 και του ΑΝ. 628/68, 
αποφασίζουμε: 

Ανασυγκροτούμε τη Δευτεροβάθμια Επιτροπή Προστασίας Πολεμι¬ 
στών, αναπήρων και Θυμάτων Πολέμου, αντιστασιακών, μειονεκτού- 
ντων προσώπων και πολυτέκνων της Κεντρικής Υπηρεσίας του Υπουρ¬ 
γείου και διορίζουμε: 

α) Τον Γενικό Γραμματέα του Υπουργείου Εργασίας ως Πρόεδρο με 
αναπληρωτή τον Προϊστάμενο της Δ/νσης Απασχόλησης. 

β) Τον Κυριαζόπουλο Δημήτριο Αντιστράτηγο Δ/ντή ΔΕΠΑΘΑ/ 


ΓΕΕΘΑ με αναπληρωτή τον Δαρειώτη Ιωάννη Ταξίαρχο Υπ/ντή της 
ιδίας Υπηρεσίας. 

γ) Την Ζέρβα - Ράπτη Παρασκευή υπάλληλο με βαθμό Α’ του 
Υπουργείου Εργασίας ως τακτικό μέλος με αναπληρώτρια την Καούνη 
- Λάσκαρη Μ. υπάλληλο με βαθμό Α' του ίδιου Υπουργείου. 

δ) Τον Δράκο Νικόλαο υπάλληλο του Υπουργείου Υγείας, Πρόνοιας 
και Κοινωνικών Ασφαλίσεων με αναπληρώτρια την Μανέττα Ιωάννα 
υπάλληλο του ίδιου Υπουργείου. 

ε) Τον Παπαιωάννου Λάμπρο εκπρόσωπο των εργοδοτών με ανα¬ 
πληρωτή τον Σκιαδά Αλέξανδρο. 

στ) Τον Πιζάνη Ιωάννη εκπρόσωπο των πολεμιστικών οργανώσεων, 
με αναπληρωτή τον Καλονάρο Δημήτριο. 

ζ) Τον Λεμπέση Λευτέρη εκπρόσωπο των Αγωνιστών Εθνικής Αντί¬ 
στασης με αναπληρωτή τον θεοδωρόπουλο Παναγιώτη. 

. η) Τον Πανουή Νικόλαο εκπρόσωπο των ατόμων με ειδικές ανάγκες 
με (αναπληρωτή τον Τσιαρτσιανίδη Ευστάθιο. 

θ) Τον Καψωμινάκη Νικόλαο εκπρόσωπο των πολυτέκνων με ανα¬ 
πληρωτή τον Σακελλαρίου Βασίλειο. 

2. Εισηγητή της Επιτροπής ορίζουμε τον Καραδήμα Νικόλαο υπάλ¬ 
ληλο με βαθμό Α' του Υπουργείου Εργασίας με αναπληρώτρια την Αν- 
θοπούλου Ουρανία υπάλληλο με βαθμό Α' του ίδιου υπουργείου. 

3. Χρέη Γραμματέα της Επιτροπής ανατίθενται στην Κοτρώφ Λυδία 
υπάλληλο με βαθμό Γ’ του Υπουργείου Εργασίας με αναπληρώτρια την 
Καπίτσα Ζωή υπάλληλο με βαθμό Γ’ του ίδιου Υπουργείου. 

4. Η θητεία των μελών της Επιτροπής λήγει την 31.12.92. 

Η απόφαση αυτή να δημοσιευθεί στην Εφημερίδα της Κυβερνήσεως. 

.Αθήνα, 2 Απριλίου 1991 

Ο ΥΠΟΥΡΓΟΣ 

ΑΡ: ΚΑΛΑΝΤΖΑΚΟΣ 

-♦-“ 

Αριθ: 30641 , . . ' (5) 

Επιχορήγηση εργοδοτών για δημιουργία νέων θέσεων εργασίας για 
■ αποφυλακισμένα άτομα και αποθεραπευθέντες.τοξικομανείς. 

, 0 ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 29 του Ν. 1262/1982 όπως συμπλη¬ 
ρώθηκε με το άρθρο 8 παρ. 1 του Ν. 1545/1985 «Εθνικό Σύστημα 
Προστασίας από την ανεργία' και άλλες διατάξεις» και τροποποιήθηκε 
με το άρθρο 6 του Ν· 1836/1989 «Προώθηση της απασχόλησης και 
της επαγγελματικής κατάρτισης και άλλες διατάξεις». 

2. Τη γνώμη του Δ.Σ. του Οργανισμού Απασχόλησης Εργατικού Δυ¬ 
ναμικού (αριθμ. συνεδρ. 8/26.2.91) που μας υποβλήθηκε, με το αριθ. 
103375/4.3.91 έγγραφο, αποφασίζουμε: - 

1. Καταρτίζουμε τρία προγράμματα επιχορήγησης ιδιωτικών επι¬ 
χειρήσεων, Οργανισμών και Επιχειρήσεων Τοπικής Αυτοδιοίκησης και 
Κοινής Ωφέλειας, Συν/σμών Επαγγελματικών Σωματείων και ενώ¬ 
σεων αυτών, Σωματείων και γενικά εργοδοτών για τη δημιουργία νέων 
θέσεων εργασίας ως εξής: 

. ΠΡΟΓΡΑΜΜΑ Α: Για τη δημιουργία τριάντα πέντε (35) νέων θέ¬ 
σεων εργασίας για απασχόληση αποφυλακισμένων ατόμων ηλικίας 18 
έως 65 ετών. , ' 

ΠΡΟΓΡΑΜΜΑ Β: Για τη δημιουργία τριάντα πέντε (35) νέων θέ¬ 
σεων εργασίας για απασχόληση ατόμων στα οποία έχουν επιβληθεί 
αναμορφωτικά μέτρα ή ποινικός σωφρονισμός και είναι ηλικίας 15 ετών 
(συμπληρωμένα) έως 21. 

. . .ΠΡΟΓΡΑΜΜΑ Γ: Για τη δημιουργία εξήντα (60) νέων θέσεων ερ¬ 
γασίας για απασχόληση αποθεραπευθέντων τοξικομανών ατόμων ηλι¬ 
κίας 15 έως 65 ετών. 

2. Στα παραπάνω προγράμματα δεν μπορούν να υπαχθούν κρατικοί 
φορείς ανεξάρτητα από το καθεστώς που τους διέπει. (Δημοσίου ή Ιδιω¬ 
τικού ή μικτού δικαίου, όπως αναφέρονται στην παρ. 6 του άρθρου 1 του 
Ν..1256/1982). Εξαιρούνται όσοι φορείς αναφέρονται στην παρ. 1 τής 
παρούσης. 

3. Το ποσό της επιχορήγησης για κάθε προσλαμβανόμενο άτομο κα¬ 
θορίζεται σε ποσοστό του κατωτάτου ημερομισθίου του ανειδικεύτου ερ¬ 
γάτη και του μαθητευόμενου ως εξής: 

α) ΠΡΟΓΡΑΜΜΑ Α: Για άτομα 18 - 65 ετών, δύο χιλιάδες πεντα¬ 
κόσιες δρχ. (2.500 δρχ.) για άνδρες και γυναίκες για κάθε εργάσιμη 
ημέρα και μέχρι είκοσι έξι (26) ημέρες κατ’ ανώτατο όριο κατά μήνα. 

β) ΠΡΟΓΡΑΜΜΑ Β: Για άτομα 15 - 18 ετών, δύο χιλιάδες δραχ¬ 
μές (2.000) και για άτομα ηλικίας 18 ετών (συμπληρωμένα) έως 21, 
δύο χιλιάδες πεντακόσιες (2.500) δρχ. για άνδρες και γυναίκες για 
κάθε εργάσιμη ημέρα και μέχρι είκοσι έξι (26) ημέρες κατ’ ανώτατο 
όριο κατά μήνα. 

γ) ΠΡΟΓΡΑΜΜΑ Γ: Για άτομα 15 - 18 ετών, δύο χιλιάδες δραχ¬ 
μές (2.000) και για άτομα ηλικίας 18 ετών (συμπληρωμένα) έως 65 
ετών, δύο χιλιάδες πεντακόσιες (2.500) δρχ. για άνδρες και γυναίκες 
για κάθε εργάσιμη ημέρα και μέχρι είκοσι έξι (26) ημέρες κατ’ ανώτατο 
όριο κατά μήνα. 

4. Η διάρκεια επιχορήγησης για κάθε προσλαμβανόμενο άτομο που 
υπάγεται στα πιο πάνω προγράμματα ορίζεται σε δώδεκα μήνες από 
την ημέρα πρόσληψής του, η οποία πρέπει να γίνεται μετά την ημερομη¬ 
νία έκδοσης της σχετικής εγκριτικής απόφασης του αρμόδιου Δ/ντή ή 
Προϊσταμένου της Τ.Ν. - Τ.Υ. ή Γραφείου Εργασίας του ΟΑΕΔ. 

Είναι δυνατή όμως κατ’ εξαίρεση η υπαγωγή ατόμου στο πρό¬ 
γραμμα, εφόσον η πρόσληψή του έγινε μέσα σε είκοσι (20) εργάσιμες 
ημέρες πριν από την ημερομηνία υποβολής της αίτησης, ανεξάρτητα 
από την ημερομηνία έκδοσης της απόφασης. Η επιχορήγηση όμως θα 
αρχίζει από την ημερομηνία έκδοσης της απόφασης για υπαγωγή της 
επιχείρησης στο σχετικό πρόγραμμα. 

5. Τα άτομα που θα υπάγονται στα προγράμματα, θα πρέπει να 
έχουν την Ελληνική υπηκοότητα ή να προέρχονται από Κράτη - Μέλη 
της ΕΟΚ και να είναι γραμμένα στα μητρώα ανέργων των γραφείων 
απασχόλησης του ΟΑΕΔ που βρίσκονται στην περιοχή του τόπου κατοι¬ 
κίας τους. 

6. Δεν επιχορηγούνται εργοδότες για εργαζόμενους, οι οποίοι είναι 
σύζυγοί τους ή συνδέονται με α' βαθμό συγγένειας ή είναι ετερρόρυθμοι 
εταίροι της ίδιας επιχείρησης. 

7. Η απόλυση ή οικειοθελής αποχώρηση ατόμου που προσλήφθηκε 
βάσει των προγραμμάτων αυτών επιφέρει τη διακοπή της επιχορήγη¬ 
σης για το συγκεκριμένο άτομο χωρίς άλλες επιπτώσεις για την επιχεί- 
ρηση. 

8. Για να υπαχθεί στα προγράμματα αυτά (Α', Β' και Γ') μία επιχεί¬ 
ρηση πρέπει να υποβάλλει στην πλησιέστερη Υπηρεσία του ΟΑΕΔ τα 
εξής δικαιολογητικά: 

α. Αίτηση που θα περιέχει την επωνυμία της επιχείρησης, το αντικεί¬ 
μενο της οικονομικής δραστηριότητάς της και τον αριθμό των ατόμων 
που θα προσλάβει. 

β. Τα αποφυλακισθέντα άτομα: αποφυλακιστήριο με ημερομηνία 
αποφυλάκισης το ανώτερο τέσσερα (4) χρόνια από την ημερομηνία υπο¬ 
βολής της αίτησης καθώς και Βεβαίωση - Εισήγηση της Κοινωνικής 
Υπηρεσίας ή του Δ/ντού της Φυλακής ή άλλης αρμόδιας Υπηρεσίας του 
Υπ. Δικαιοσύνης ότι το άτομο προτείνεται να μπει στο πρόγραμμα. 

γ. Για άτομα του Β' Προγράμματος; Εισηγητική Έκθεση της Κοι¬ 
νωνικής Υπηρεσίας ή της Εταιρείας Προστασίας Ανηλίκων ή άλλου Φο¬ 
ρέα του Υπ. Δικαιοσύνης. 

6. Για άτομα του Γ’ Προγράμματος: Αποδεικτικό απεξάρτησης του 
ατόμου από τοξικές ουσίες από Δημόσιο ή. Ιδιωτικό Φορέα. 

ε. Υπεύθυνη δήλωση του Ν.Δ. 1599/86 ότι δέχεται τους όρους του 
προγράμματος. 

9. Αρμόδιος να κρίνει την υπαγωγή της επιχείρησης στα προγράμ¬ 
ματα αυτά είναι ο Δ/ντής ή ο Προϊστάμενος της Υπ.Ν., Τ.Υ. και Γρ. 
Εργασίας ΟΑΕΔ. 

Κάθε διαφορά που τυχόν θα προκύπτει κατά την εφαρμογή της από¬ 
φασης αυτής ? μεταξύ εργοδότη και ΟΑΕΔ θα επιλύεται με απόφαση του 
Δ/ντή ή προϊσταμένου της Υ.Ν., Τ.Υ. ή Γραφ. Εργασίας του Οργανι¬ 
σμού. 

Σε περίπτωση εμπρόθεσμης άσκησης ένστασης μέσα σε (15) ημερο¬ 
λογιακές ημέρες από την κοινοποίηση στον ενδιαφερόμενο Φορέα η δια¬ 
φορά θα επιλύεται από το Δ.Σ. του ΟΑΕΔ μετά από εισήγηση του αρμό¬ 
διου Δ/ντή της Δ/νσης Απασχόλησης. 

10. Η πρώτη επιχορήγηση θα καταβάλλεται στην επιχείρηση μετά 
από δίμηνη τουλάχιστον απασχόληση του εργαζόμενου. Στη συνέχεια 
και μέχρι τη λήξη του 12μηνου της επιχορήγησης θα καταβάλλεται 
κάθε μήνα. 

11. Για την καταβολή της επιχορήγησης η επιχείρηση θα υποβάλλει 
στην Υπηρεσία του ΟΑΕΔ τα εξής δικαιολογητικά. 

1 α. Κατάσταση που θα περιλαμβάνει το ονοματεπώνυμο των προσλη- 
φθέντων βάσει του προγράμματος, την χρονολογία γέννησης, την ειδι¬ 
κότητα, το ποσό με το οποίο βαρύνεται ο ΟΑΕΔ σύμφωνα με το πρό¬ 


γραμμα, το συνολικό ακαθάριστο ποσό που δικαιούται ο εργαζόμενος 
και στήλη υπεύθυνης δήλωσης στην οποία θα έχουν υπογράψει οι προσ- 
ληφθέντες εργαζόμενοι, ότι απασχολήθηκαν το χρονικό διάστημα για το 
οποίο ζητείται η επιχορήγηση. 

β. Φωτοτυπημένα (αντίγραφα των αναγγελιών πρόσληψης των εργα¬ 
ζομένων. 

γ. Βεβαίωση του ΙΚΑ ή του αρμόδιου ασφαλιστικού Φορέα ότι κατα¬ 
βλήθηκαν οι ανάλογες ασφαλιστικές εισφορές για το μήνα που ζητείται 
η επιχορήγηση. 

Η επιχορήγηση θα υπολογίζεται για κάθε εργάσιμη ημέρα πλήρους 
απασχόλησης και μέχρι 26 ημέρες κατ’ ανώτατο όριο το μήνα εφόσον: 

Υπάρχουν τουλάχιστον (15) ημερομίσθια κάθε μήνα, για τους επιδο¬ 
τούμενους μισθωτούς. 

Η πλήρωση των θέσεων που έχουν εγκριθεί από τις αρμόδιες πιο 
πάνω αναφερόμενες υπηρεσίες του ΟΑΕΔ έγινε δύο μήνες από την ημε¬ 
ρομηνία έκδοσης της απόφασης, για υπαγωγή στο πρόγραμμα. 

Οι αξιώσεις των εργοδοτών για είσπραξη επιχορήγησης για άτομα 
που έχουν υπαχθεί στα προγράμματα της απόφασης αυτής ασκήθηκαν 
μέσα σε τρεις (3) μήνες από το μήνα πραγματικής απασχόλησης των 
ατόμων. 

12. Η ισχύς της απόφασης αυτής αρχίζει από την 1η Ιανουάριου 
1991 και λήγει την 31η Δκεκεμβρίου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Απριλίου 1991 

Ο ΥΠΟΥΡΓΟΣ 

ΑΡ. ΚΑΛΑΝΤΖΑΚΟΓ 

Αριθ. Πρωτ. Δ4α/274 (6) 

Συμπλήρωση της με αριθ. Δ4α/440/5.7.90 Κοινής Απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, 

ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 496/74 «περί Λογιστικού των Ν.Π.Δ.Δ., όπως έχει τρο¬ 
ποποιηθεί και συμπληρωθεί». 

β. Του Ν.Δ. 2592/53 «Περί Οργανώσεως της Ιαρτικής Αντίληψης», 
όπως έχει τροποποιηθεί και συμπληρωθεί μεταγενέστερα με το Νόμο 
1397/83 «Περί Ε.Σ.Υ.» (ΦΕΚ 143/83). 

2. Την απόφαση του Υποργού Υγείας, Πρόνοιας και Κοιν. Ασφαλί¬ 
σεων Α3β/οικ. 17968/31.10.86 (ΦΕΚ 780/31.10.86 τ.Β') «Περί 
αναμόρφωσης του οργανισμού του Δημόσιου Νοσ/μείου Δερματικών 
και Αφροδισίων Νόσων Θεσσαλονίκης». 

3. Την αριθ. Δ4α/440/5.7.1990 κοινή απόφαση της Υπουργού 
Υγείας, Πρόνοιας και Κοιν. Ασφαλίσεων και Υφυπουργού Οικονομι¬ 
κών» Περί σύστασης πάγιας προκαταβολής στο Νοσ/μείο Αφροδισίων 
& Δερματικών Νόσων θεσ/νίκης. 

4. Την απόφαση αριθ. Υ. 1140/1051173/1390/0001 Πρωθυ¬ 
πουργού και του Υπουργού Οικονομικών, για «Ανάθεση Αρμοδιοτήτων 
Υπουργών Οικονομικών στους Υφυπουργούς Οικονομικών» (ΦΕΚ 
420/Β/10.7.90). 

5. Το απόσπασμα Πρακτικών της αριθ. 18/18.12.90 (θέμα 2ον) 
απόφασης του Νοσοκομείου Αφροδισίων & Δερματικών Νόσων θεσ/ 
νίκης. 

6. Τις συνθήκες λειτουργίας του Νοσ/μιέου Αφροδισίων και Δερματι¬ 
κών Νόσων Θεσσαλονίκης, αποφασίζουμε: 

Συμπληρώνουμε την ανωτέρω (3) σχετική Κοινή απόφαση της 
Υπουργού Υγείας, Πρόνοιας και Κοιν. Ασφαλίσεων και του Υφυπουρ¬ 
γού Οικονομικών και ορίζουμε και τις με κωδικούς αριθμούς εξόδων 
0411,0413*0433,0439, 0771, 0772, 0822,0823, 0891,1139, 
1249,1841, 7111,7112, 7123, πιστώσεις του προϋπολογισμού εξό¬ 
δων, του Νοσ/μείου Αφροδισίων και Δερματικών Νόσων θεσ/νίκης, σε 
βάρος των οποίων θα ενεργούνται πληρωμές δαπανών από την πάγια 
προκαταβολή. 

Κατά τα λοιπά ισχύει η αριθ. Δ4α/440/5.7.90 Κοινή απόφαση. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθή στην Εφημερίδα της Κυβερνήσεως. 

Αθήνα, 29 Μαρτίου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

Π. ΔΕΛΗΜΗΤΣΟΣ ΜΑΡΙΕΤΤΑ ΓΙΑΝΝΑΚΟΥ 

—:-♦- 

Αριθ. Πρωτ. Δ4α/277 (7) 

Αύξηση πάγιας προκαταβολής και συμπλήρωση νέων Κωδικών Αριθ¬ 
μών, στο Νοσ/μείο Παίδων Πατρών «ΜΠΕΜΠΗ I. ΚΑΡΑΜΑΝ¬ 
ΔΑΝΗ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, 

ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 496/74 «περί Λογιστικού των Ν.Π.Δ.Δ., όπως έχει τρο¬ 
ποποιηθεί και συμπληρωθεί». 

β. Του Ν.Δ. 2592/53 «Περί Οργανώσεως της Ιαρτικής Αντίληψης», 
όπως έχει τροποποιηθεί και συμπληρωθεί μεταγενέστερα με το Νόμο 
1397/83 «Περί Ε.Σ.Τ.» (ΦΕΚ 143/83). 

2. Την με αριθ. Πρωτ. Δ4α/4073/12.5.87 του Υπουργού Υγείας, 
πρόνοιας και Κοιν. Ασφαλίσεων» και του Υφυπουργού Οικονομικών 
«περί σύσταση πάγιοις προκαταβολής στο Νοσ/μείο Παίδων Πατρών 
«ΜΠΕΜΠΗ I. ΚΑΡΑΜΑΝΔΑΝΗ». 

3. Την απόφαση αριθ. Υ. 1140/1051173/1390/0001 Πρωθυ¬ 
πουργού και του Υπουργού Οικονομικών, για «Ανάθεση Αρμοδιοτήτων 
Υπουργών Οικνομικών στους Υφυπουργούς Οικονομικών» (ΦΕΚ 420/ 
Β/10.7.90). 

4. Το απόσπασμα Πρακτικών 33/22.10.90 (θέμα 24ο) Συνεδρία¬ 
σης του Δ.Σ. του Νοσ. Παίδων Πατρών «ΜΠΕΜΠΗ I. ΚΑΡΑΜΑΝ¬ 
ΔΑΝΗ». 

5. Τις συνθήκες λειτουργίας του Νοσ/μείου Παίδων Πατρών «ΜΠΕ¬ 
ΜΠΗ I. ΚΑΡΑΜΑΝΔΑΝΗ», αποφασίζουμε: 

Αυξάνουμε το ύψος της πάγιας προκαταβολής που έχει συσταθεί στο 
Νοσοκομείο Παίδων Πατρών «ΜΠΕΜΠΗ I. ΚΑΡΑΜΑΝΔΑΝΗ» με 
την (2) σχετική απόφασή μας, απότ ο ποσό των δρχ. 100.000 σε δρχ. 
300.000 και ορίζουμε συμπληρωματικώς τις με Κ.Α. εξόδων 0887, 
0888,1311,1312, πιστώσεις του προϋπολογισμού εξόδων του, σε βά¬ 
ρος των οποίων θα ενεργούνται πληρωμές δαπανών από το επί πλέον 
ποσό που θα προκύψει από την αύξηση της πάγιοις προκαταβολής. 

Κατά τα λοιπά ισχύει η αριθ. Δ4α/4073/12.5.1987 Κοινή Από¬ 
φαση. 

Η απόφαση αυτή να δημοσιευθή στην Εφημερίδα της Κυβερνήσεως. 

Αθήνα, 29 Μαρτίου 1991 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

Π. ΔΕΛΗΜΗΤΣΟΣ ΜΑΡΙΕΤΤΑ ΓΙΑΝΝΑΚΟΥ 

- ' ♦ ' ■ ■ ■ 

Αριθ. Πρωτ. Δ4α/1686 * (8) 

Σύσταση πάγιας προκαταβολής στο Θεραπευτήριο Χρονιών Παθήσεων 
. Δράμας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, 

ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις;· 

α. Του Ν.Δ. 496/74 «περί Λογιστικού των Ν.Π.Δ.Δ., όπως έχει τρο¬ 
ποποιηθεί και συμπληρωθεί». 

β. Του Ν.Δ. 2592/53 «Περί Οργανώσεως της Ιαρτικής Αντίληψης», 
όπως έχει τροποποιηθεί και συμπληρωθεί μεταγενέστερα με το Νόμο 
1397/83 «Περί Ε.Σ.Υ.» (ΦΕΚ 143/83). 

2. Την απόφαση αριθ. Υ. 1140/1051173/1390/0001 Πρωθυ¬ 
πουργού και του Υπουργού Οικονομικών, για «Ανάθεση Αρμοδιοτήτων 


Υπουργών Οικνομικών στους Υφυπουργούς Οικονομικών» (ΦΕΚ 420/ 
Β/10.7.90). 

3. Το απόσπασμα Πρακτικών της αριθ. 27/17.12.90 Συνεδριά- 
σεως του Διοικητικού Συμβουλίου του θεραπευτηρίου Χρονιών Παθή¬ 
σεων Δράμας. 

4. Τις συνθήκες λειτουργίας του Θεραπευτηρίου Χρονιών Παθήσεων 
Δράμας, αποφασίζουμε: 

1. Συνιστούμε πάγια προκαταβολή στο θεραπευτήριο Χρονιών Πα¬ 
θήσεων Δράμας. 

2. Καθορίζουμε το ύψος της πάγιας προκαταβολής στο Θεραπευτή¬ 
ριο Χρονιών Παθήσεων Δράμας στο ποσό των δρχ. 100.000 καθορί¬ 
ζουμε τις με κωδικούς αριθμούς εξόδων 0822, 0824, 0829, 0831, 
0832, 0894, 0899, 1413, 1611, και 1899 πιστώσεις του προϋπ/ 
σμού εξόδων του σε βάρος των οποίων θα ενεργούνται πληρωμές δαπα¬ 
νών από την πάγια προκαταβολή. 

3. Οι πιστώσεις για δαπάνες προμήθειας, θα καλύπτουν δαπάνες μέ¬ 

χρι του ποσού που δεν απαιτείται κατά Νόμο πρόχειρος ή Δημόσιος Δια¬ 
γωνισμός. ' 

Η απόφαση αυτή να δημοσιευθή στην Εφημερίδα της Κυβερνήσεως. 

Αθήνα, 29 Μαρτίου 1991 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ & ΚΟΙΝ, ΑΣΦ/ΣΕΩΝ 

Π. ΔΕΛΗΜΗΤΣΟΣ ΜΑΡΙΕΤΤΑ ΓΙΑΝΝΑΚΟΥ 

Αριθ. Πρωτ. Δίβ/οικ. 10391 (9) 

Καθορισμός κριτηρίων διορισμού γιατρών σε Αγροτικά Ιατρεία, Περι¬ 
φερειακά Ιατρεία, Υγειονομικούς Σταθμούς και 'Κέντρα Υγείας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν. 3487/55. 
β. Του Ν.Δ. 4440/64. 
γ. Του Ν.Δ. 67/68 άρθρ. 1 §8. 
ε. Του Ν. 828/78 άρθρ. 2 και 3. 
στ. Τουν Ν. 1397/83. 
ζ. Του'Ν. 1579/85. 

2. Την αριθ. Υ. 1059/90 (ΦΕΚ 295/ τ.Β'/90) απόφαση Πρωθυ¬ 
πουργού αναφορικά με ανάθεση αρμοδιοτήτων στον Αναπλ. Υπουργό 
Υγείας, Πρόνοιας και Κοιν. Ασφαλίσεων. 

3. Τις ανάγκες της υπηρεσίας, αποφασίζουμε: 

1. Ορίζουμε όπως για την τοποθέτηση γιατρών σε Αγροτικά Ιατρεία, 
Περιφερειακά Ιατρεία, Υγειονομικούς Σταθμούς και Κέντρα Υγείας, 
για την εκπλήρωση της υποχρεωτικής Υπηρεσίας υπαίθρου του Ν.Δ. 
67/68, ακολουθείται η παρακάτω διαδικασία: 

α. Η υπηρεσία κάθε Τρίτη καταρτίζει πίνακα κενών αγροτικών ια¬ 
τρείων, περιφερειακών ιατρείων, Υγειονομικών Σταθμών και Κέντρων 
Υγείας, σύμφωνα με τις αναφορές των Περιφερειακών Υπηρεσιών και 
στη συνέχεια αναρτά αυτόν σε ειδική θέση έξω από το Υπουργείο και 
έξω από το αρμόδιο γραφείο. Ο παραπάνω πίνακας ισχύει μέχρι και την 
Παρασκευή και στο διάστημα αυτό, οι ενδιαφερόμενοι γιατροί μπορούν 
να υποβάλουν τις σχετικές έντυπες αιτήσεις για το διορισμό τους. Πα- 
ρερχομένης της ημερομηνίας αυτής ουδεμία αίτηση γίνεται δεκτή. 

β. Προκειμένου, στη συνέχεια, να εξασφαλισθεί το αδιάβλητο της επι¬ 
λογής γιατρών υπόχρεων υπηρεσίας υπαίθρου για την τοποθέτηση τους 
στα Αγροτικά Ιατρεία, Περειφερειακά Ιατρεία, υγειονομικούς Σταθμούς 
και Κέντρα Υγείας, καθιερώνεται σαν κριτήριο διορισμού το σύστημα 
των μορίων, με το οποίο επιλέγονται οι επικρατέστεροι γιατροί. 

Ο υπολογισμός των μορίων γίνεται ως εξής: 

1. Εντόπιότητα (Για το Νομό του): 2 μονάδες. 

2. Οικογενειακή κατάσταση: Έγγαμος: 4 μονάδες. 

Πατρότητα: για κάθε παιδί 3 μονάδες. , 

3. Συνηπηρέτηση (με βεβαίωση δημόσιας υπηρεσίας): 4 μονάδες. 

4. ημερομηνία κτήσης πτυχίου: ανά δίμηνο συμπληρωμένο: 1 μονάδα. 

5. Βαθμός πτυχίου: Λίαν καλώς: 1 μονάδα, Άριστα: 2 μονάδες. 
Για πτυχία Ιταλικών Πανεπιστημίων: 72/ 110 - 94/ 110 : 1 μονάδά 

και 95/ 11 ®- 110/ 110 : 2 μονάδες. 




/ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στην περίπτωση ισοβαθμίας επικρατέστερος είναι εκείνος ο γιατρός 
που απέκτησε ενωρίτερα το πτυχίο του. Όταν οι ισοβαθμούντες έχουν 
την ίδια ημερομηνία κτήσης, γίνεται κλήρωση παρουσία τους για την 
επιλογή εκείνου του γιατρού που θα διορισθεί. 

γ. Για κάθε υπαναχώρηση υπόχρεου υπηρεσίας υπαίθρου γιατρού 
από την αιτούμενη θέση και εφόσον έχει εκπνεύσει η τετραήμερη προθε¬ 
σμία του ανακοινωθέντα πίνακα, θα αφαιρούνται πέντε (5) μονάδες 
κατά την επόμενη αξιολόγηση αυτού. Στους γιατρούς που αναλαμβά¬ 
νουν υπηρεσία σε κάποιο Α.Ε., Π.Ι., ΐ.Σ. ή Κ.Τ. και παραιτούνται από 
αυτό για να τοποθετηθούν σε άλλο, θα αφαιρούνται οκτώ (8) μονάδες, 
κατά την επόμενη αξιολόγησή τους. 

Επισημαίνεται ότι εναπόκειται στη διακριτική ευχέρεια του Υπουρ¬ 
γού η αφαίρεση ή όχι των παραπάνω μονάδων, κρίνοντας τη σοβαρό¬ 
τητα των λόγων της υπαναχώρησης. 

δ. Οι γαιτροί που υποβάλλουν για δεύτερη φορά αίτηση τοποθέτησης 
σε Α.Ι., Π.Ι., Υ.Σ., ή Κ.Υ. και τελικά δεν επιλέγονται με το σύστημα 
των μορίων τοποθετούνται, υποχρεωτικά ύστερα από κλήρωση, σε θέ¬ 
σεις αγροτικών γιατρών βάσει καταλόγου ακάλυπτων θέσεων που συ- 
ντάσσεται κάθε Δευτέρα, σύμφωνά μφφις ανάγκες της υπηρεσίας. 

Στους γιατρούς αυτούς παρέχεται η δυνατότητα, αμέσως μετά τη 
λήξη της συγκεκριμένης κλήρωσης και με υπεύθυνη δήλωση τους, να 
οιλλάξουν αμοιβαία τις θέσεις για τις οποίες κληρώθηκαν. Οι γατροί που 
δεν θα αποδεχθούν το αποτέλεσμα της κλήρωσης ή παραιτήθούν μετά 
την ανάληψη υπηρεσίας τους από τη θέση για την οποία κληρώθηκαν, 
θα μπορούν να λάβουν μέρος σε νέα κλήρωση χωρίς το δικαίωμα υπο¬ 
βολής αίτησης, μετά τη παρέλευση πέντε (5) μηνών από την ημερομη¬ 
νία λήξης της τελευταίας προκήρυξης - ανακοίνωσης κενών θέσεων που 
συμμετείχαν με αίτηση. 

ε. Οι υπόχρεοι υπηρεσίας υπαίθρου γιατροί δεν θα μετατίθενται κατά 
τη διάρκεια της ενιαύσιας υπηρεσίας τους. 

στ. Όσοι υπηρετούν με θητεία σε Α.Ι. ή Υ.Σ., θεμελιώνουν δικαίωμα 
για μετάθεση μετά τη παρέλευση ενός έτους από την υπογραφή της σχε¬ 
τικής θητείας. 

> 

ζ. Μεταξύ γιατρών μονίμων, υπόχρεων και αυτών που υπηρετούν με 
θητεία, για τη μετάθεση ή τοποθέτηση τους σε κάποιο Α.Ι. ή Ϋ.Σ., ακο¬ 
λουθείται η παρακάτω σειρά: 

Προηγείται η μετάθεση πάντοτε του μόνιμου γιατρού, ακολουθεί η 
τοποθέτηση του υπόχρεου και έπεται η μετάθεση του γιατρού που υπη¬ 
ρετεί με θητεία και πληρεί την ποϋπόθεση της παρ. 1 εδ. (στ) της παρού- 
σαςί 

2. Διευκρινίζεται επίσης ότι προκειμένου να διευκολυνθούν οι γιατροί 
που έχουν προβλήματα υγείας, μπορούν να τοποθετούνται με αίτησή 
τους σε Α.Ι., Π.Ι., Υ.Σ. ή Κ.Υ. της προτίμησής τους που βρίσκονται κο¬ 
ντά σε Νοσηλευτικές μονάδες, προσκομίζοντας για το σκοπό αυτό σχε¬ 
τική γνωμάτευση της Β/θμιας Υγειον. Επιτροπής Αθηνών. 

Οι παραπάνω γιατροί, μετά την κρίση του Υπουργού για το είδος ή 
τη βαρύτητα της πάθησης, θα έχουν προτεραιότητα στην τοποθέτηση 
έναντι των άλλων ομοιοβάθμων ή με περισσότερες μονάδες συναδέλφων 
τους στις κενές θέσεις που θα παρουσιάζονται στην τελευταία προκήρυξη 
- ανακοίνωση κάθε μήνα και για τα προανφερόμενα Α.Ι.„ Π.Ι., Υ.Σ. ή 
Κ.Υ. 

3. Γιατροί που άρχισαν την ειδίκευσή τους σε ειδικότητες που ανα¬ 
στέλλουν την υποχρέωση υπηρεσίας υπαίθρου μπορούν κατά το χρονικό 
διάστημα της αναμονής για συνέχιση της ειδίκευσης και εφόσον αυτό 
δεν είναι μικρότερο των 3 μηνών να συμμετέχουν στη διαδικασία κλή¬ 
ρωσης, προκειμένου να τοποθετούνται σε Α.Ι., Π.Ι., Υ.Σ. ή Κ.Υ. για εκ- 
πλήρση τς ενιαύσιας υποχρέωσης υπηρεσίας υπαίθρου ή μέρους αυτής. 

4. Κάθε σχετική προηγούμενη απόφασή μας παύει να ισχύει. 

5. Η απόφαση αυτή να δημοσιευθή στην Εφημερίδα της Κυβερνή- 
σεως και ισχύει από την 1η του επόμενου της δημοσιεύσεως μηνός. 

Αθήνα, 27 Μαρτίου 1991 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΑΑΣ 


Αριθ. Πρωτ. Α4/1062 (10) 

Αναγνώριση άσκησης ειδικευόμενων γιατρών σε αναγνωρισμένο κέτρο 
του εξωτερικού. 

Ο ΑΙΜΑΠΛ. ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 3366/55 άρθρο 6 και του Ν. 1278/82 
άρθρο 3. 

2. Την με αριθ. 15 απόφαση της 79ης Ολομέλειας της 31.1.91 του 
ΚΕ.Σ.Υ. 

3. Την αρ. Υ 1059/90 απόφαση του Πρωθυπουργού, για την ανά¬ 
θεση αρμοδιοτήτων, αποφασίζουμε: 

1. Αναγωνρίζεται η μέχρι ενός εξαμήνου άσκηση των Ειδικευομένων 
γιατρών σε αναγνωρισμένο κέντρο του Εξωτερικού,: εφόσον υπάρχουν οι 
κάτωθι προϋποθέσεις: 

α) Έγκριση του Δ/ντή της Μονάδας, στην οποία εκπαιδεύεται ρ γιατρός, 
β) Η μανάδα υποδοχής να είναι αναγνωρισμένη για τη χορήγηση 
πλήρους ειδικότητας. 

2. Οι προκαταρκτικές συννενοήσεις θα γίνονται από τόν ενδιαφερό¬ 
μενο ή τελική όμως αίτηση και αποδοχή θα γίνεται μεταξύ των Δ/ντών 
των Κλινικών, μητρικής και υποδοχής. 

3. Για τη μετάβαση του ενδιαφερομένου απαιτείται η λήψη σχετικής 
εκπαιδευτικής άδειας. 

Η απόφαση αυτή να δημοσιευθή στην Εφημερίδα της Κυβερνήσεως. 

Αθήνα, 27 Μαρτίου 1991 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-♦- 

Αριθ. Πρωτ. 7934/78 Γ (11) 

Τροποποίηση Κανονισμού προσόντων, επιλογής και δοκιμασίας για την 
απόκτηση άδειας Βοηθούν Μηχανοδηγού και άδειας οδηγήσεως 
(Μηχανοδηγού) σιδηροδρομικών μονάδων έλξεως και αυτοκινητα- 
μαξών του Οργανισμού Σιδηροδρόμων Ελλάδος (Ο.Σ.Ε.), που κι¬ 
νούνται με μηχανές εσωτερικής καύσεως». 

ΟΙ ΥΠΟΥΡΓΟΙ 

ΠΡΟΕΔΡΕΙΑ! ΤΗΣ ΚΥΒΕΡΝΗΣΗΣ, ΕΡΓΑΣΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 10 παραγρ. 1 και 12 παραγρ. 5 του 
Ν.Δ. 674/70 «Περί ιδρύσεως Οργανισμού διδηροδρόμων Ελλάδος» 
(Α/192), όπως αυτές κωδικοποιήθηκαν σε ενιαίο κείμενο με το Β.Δ. 
532/72 «Περί κωδικοποιήσεως εις ενιαίον κείμενον των περί ιδρύσεως 
του Οργανισμού Σιδηροδρόμων Ελλάδος (Ο.Σ.Ε.) ισχυουσών διατά¬ 
ξεων» (Α/161). 

2. Τις διατάξεις του άρθρου 19 παραγρ. 1 και 2 του Ν. 1735/87 
«προσλήψεις στο δημόσιο τομέα, κοινωνικός έλεγχος, πολιτικά δικαιώ¬ 
ματα και άλλες διατάξεις (Α/195). 

3. Την με αριθ. 736/15.11.90 απόφασ του Διοικητικού Συμβουλίου 
του Ο.Σ.Ε. «Περί τροποποιήσεως διατάξεων του Κανονισμού προσό¬ 
ντων, επιλογής και δοκιμασίας για την απόκτηση άδειας βοηθού Μηχα¬ 
νοδηγού και άδειας οδηγήσεως (Μηχανοδηγού) σιδηροδρομικών μονά¬ 
δων έλξεως και αυτοκινηταμαξών του Οργανισμού Σιδηροδρόμων Ελ¬ 
λάδος (Ο.Σ.Ε.) που κινούνται με κινητήρες εσωτερικής καύσεως». 

4. Την με αριθ. 18834/301/17.5.82 παόφασή μας (Β/413). 

5. Το με αριθ; πρωτ. 167731/10.1.91 έγγραφο του Ο.Σ.Ε., απο¬ 
φασίζουμε: 

Εγκρίνουμε την τροποποίηση των διατάξεων του πρώτου εδαφίου 
τού άρθρου 32 του Κανονιαμού προσόντων, επιλογής και δοκιμασίας 
για την απόκτηση άδειας Βοηθού Μηχανοδηγού και άδειας οδηγήσεως 
(Μηχανοδηγού), σιδηροδρομικών μονάδων έλξεως και αυτοκινηταμα- 
ξών του Ο.Σ.Ε., που κινούνται με κινητήρες εσωτερικής καύσεως, ως 
ακουλούθως: 

Δίνεται το δικαίωμα στο Ο.Σ.Ε., εφόσον υπάρχει ανάγκη, να εκπαι¬ 
δεύει θερμαστές ή Μηχανοδηγούς, για υπηρεσία σε Ατμάμαξες, μετά 
από επιλογή από αυτούς που επέκτησαν άδεια Βοηθού Μηχανοδηγού ή 
Μηχανοδηγού σύμφωνα με τον Κανονισμό αυτόν. 

Η επιλογή τν πιο πάνω υπό εκπαίδευση θα γίνει από τον Ο.Σ.Ε., με¬ 
ταξύ προσωπικού: 

α. Που θα παραμείνει, μετά την εκπαίδευση, εργαζόμενο στον Ο.Σ.Ε. 
επί μία .τουλάχιστον πενταετία (5 έτη). 

β. Που θα υπηρετεί στα πλησιέστερα κατά το δυνατό Μηχανοστάσια. 
Η απόφαση αυτή να δημοσιευθή στην Εφημερίδα της Κυβερνήσεως. 

Αθήνα, 28 Μαρτίου 1991 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΜΙΛΤ. ΙΕΒΕΡΤ αριςτ. καλαντζακος 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. Πρωτ. 9011 (12) 

Ψήφιση του Οργανισμού Εσωτερικής Υπηρεσίας Δήμου Χώρας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του άρθρου 26 του Ν. 1832/89 «Τροποποίηση και 
συμπλήρωση της Νομοθεσίας για την Τοπική Αυτοδιοίκηση, την απο¬ 
κέντρωση και άλλες διατάξεις» 

2. Τις όμοιες του Ν. 1586/1986 «Βαθμολογική διάρθρωση των θέ¬ 
σεων του Δημοσίου Ν.Π.Δ.Δ. και Ο.Τ.Α. και άλλες διατάξεις». 

3. Τις διατάξεις του Π.Δ/τος 37α/1987 «Μερική επέκταση των 
διατάξεων που ισχύουν για τους δημόσιους υπαλλήλους και τους υπαλ¬ 
λήλους των άλλων Ν.Π.Δ.Δ. και στους υπαλλήλους των Ο.Τ.Α.», όπως 
τροποποιήθηκαν με τις όμοιες του Π.Δ/τος 22/1989. 

4. Τις όμοιες του άρθρου 164 του Δ.Κ.Κ. (Π.Δ. 323/89). 

5. Την 53560/6.8.1986 εγκύκλιο του Υπουργείου Εσωτερικών, 
σχετικά με την ψήφιση Οργανισμών Εσωτερικής Υπηρεσίας Δήμων και 
Κοινοτήτων. 

6. Την απόφαση του Δημοτικού Συμβουλίου αριθμός 33/1991, περί 
ψηφίσεως του Οργανισμού Εσωτερικής Υπηρεσίας του Δήμου Χώρας. 

7. Την σύμφωνη γνωμοδότηση του Υπηρεσιακού Συμβουλίου του 
άρθρου 14 παρ. 9 του Νόμου 1586/1986 που κατακυρώθηκε στο πρα¬ 
κτικό συνεδριάσεως 2/3.4.1991, αποφασίζουμε:. 

Εγκρίνουμε την 33/1991 απόφαση του Δημοτικού Συμβουλίου του 
Δήμου Χώρας, με την οποία ψηφίζεται ο Οργανισμός Εσωτερικής Υπη¬ 
ρεσίας του Δήμου, ο οποίος διαρθρώνεται ως εξής: 

'Αρθρο 1. 

Η όλη Υπηρεσία του Δήμου αποτελείται από: 
α) Γραφείο Δημάρχου, 
β) Διοικητική Υπηρεσία, 
γ) Τεχνική Υπηρεσία. 

Άρθρο 2. 

1. Η υπό το στοιχείο (α) του προηγουμένου άρθρου υπηρεσία, επιμε¬ 
λείται των αρμοδιοτήτων των προβλεπομένων από τον Νόμο και τελεί 
υπό την άμεση εποπτεία του Δημάρχου. 

Άρθρο 3. 

1. Η υπό το' στοιχείο (β) του άρθρου 1, Υπηρεσία, επιμελείται των 
υποθέσεων και αρμοδιοτήτων της και τελεί υπό την άμεση εποπτεία του 
Δημάρχου. 

2. Η ανωτέρω υπηρεσία ασχολείται με τα εξής θέματα: 

α) Στην αρμοδιότητα του Διοικητικού Προσωπικού, ανήκει η επιμέ¬ 
λεια της κάθε υπόθεσης του Δήμου, η παραλαγή φροντίδα, διαφύλαξη 
και καλή συντήρηση κάθε είδους υλικού του Δήμου, ιδιαίτερα δε' της 
σφραγίδας, θεωρούμενο υπεύθυνο για παράνομη χρήση, 
β) Παραλαμβάνει όλη την αλληλογραφία του Δήμου, 
γ) Αποφασίζει επί της αλληλογραφίας, πλην εκείνης για την όποια ο 
Δήμαρχος γραπτώς επεφύλαξε για τον εαυτό του. Της αλληλογραφίας 
αυτής και της τυχόν απευθυνομένης στον Δήμαρχο, με την επί του φα- 
κέλλου ένδειξη «ΠΡΟΣΩΠΙΚΗ», ο Δήμαρχος, αφού λάβει γνώσει πα- 
ραδίδει στο προσωπικό προς πρωτοκόλληση. 

δ) Ενεργεί την πρωτοκόλληση όλων των εισερχομένων εγγράφων 
προτού αρχίσει άλλη εργασία. 

ε) Συσχετίζει τις απαντήσεις επί των εισερχομένων εγγράφων αυθυ- 
μερόν πλην εκείνων που χρειάζοναι ιδιαίτερη επεξεργασία, τα οποία 
κρατεί για να συντάξει απαντήσεις την επομένη ή το αργότερο μέσα σε 5 
ημέρες από της πρωτοκολλήσεως. 


στ) Συσχετίζει μετά την προτοκόλληση, αυθυμερόν όλα τα έγγραφα, 
ζ) Τις απαντήσεις επί των εισερχομένων εγγράφων ως και τα οίκοθεν 
ενεργεί αφού μδνογράφει και παράπλεύρως θέτει την ημερομηνία μονο¬ 
γραφής, προσκομίζει στον Δήμαρχο αυθυμερόν, που υποχρεούται να 
υπογράψει αυτά την ίδια ημέρα και να βάλει την ημερομηνία υπογραφής 
του έγγραφου στην οικεία θέση. 

η) Τα εισερχόμενα έγγραφα των οποίων δεν έγινε άμεση απάντηση 
ως και έγγραφες εντολές του Δημάρχου προς τους Γραμματείς για την 
σύνταξη ορισμένου περιεχομένου έγγραφου ή τα σημειώματα μνημονίου 
των Γραμματέων μπαίνου σε κατάλληλο φάκελλο με τν ένδειξη «εκ¬ 
κρεμή» στα γραφεία των Γραμματέων. 

θ) Το ανωτέρο υποχρεούνται να πράξει ο Δήμαρχος για τα εις το Γ ρα¬ 
φείο του εκκρεμή έγγραφα, είτε πρόκειται περί απαντήσεων είτε πρόκει¬ 
ται περί ενεργειών. 

ι) Η δακτυλογράφηση μετά την υπογραφή και η διεκπεραίωση των 
εγγράφων αμέσως την αυτή ημέρα της υπογραφής ή το αργότερο την 
επομένη. * 

ια) Η ταξινόμηση των εγγράφων επακριβώς και σύμφωνα με τις σχε¬ 
τικές οδηγίες του Υπουργείου Εσωτερικών αρχειακής κατανομής. 

ιβ) Η τήρηση σύμφωνα με τους κανονισμούς και την λογιστική τάξη 
των βιβλίων του Δήμου. 

ιγ) Η παροχή των ζητουμένων πληροφοριών για την πορεία των Δη¬ 
μοτικών υποθέσεων στους Δημοτικούς Συμβούλους. 

ιδ) Η παροχή πληροφοριών^τους δημότες και σε κάθε ενδιαφερόμενο 
περί των υποθέσεων αυτών εφ’ όσον έχουν έννομο συμφέρον και η κατα¬ 
βολή κάθε δυνατής προσπάθειας για την ταχύτερη εξυπηρέτηση τους. 

ιε) Η παρουσία στις συνεδριάσεις του Δημοτικού Συμβουλίου και η 
σύνταξη των αποφάσεων. 

ιστ) Οι Γραμματείς οφείλουν να ενεργούν σύμφωνα με τις εντολές του 
Δημάρχου δύνανται όμως όταν έχουν την γνώμη ότι η ενέργεια που διε- 
τάχθει από τον Δήμαρχο δεν είναι ορθή και νόμιμη, να αναφέρουν περί 
αυτής στον Δήμαρχο και εάν παρ’ όλα αυτά ο Δήμαρχος επιμένει στις 
απόψεις του, τότε οι γραμματείς υποχρεούνται να διατυπώσουν την 
γνώμη τους στο ίδιο φύλλο χάρτου «σχεδίου» ή δια παραπομπής σε άλλο 
φύλλο και να αιτιολογήσουν την γνώμη τους. 

Ο Δήμαρχος υποχρεούται κάτω από την ανωτέρω γνώμή Γραμμα¬ 
τέα, να αιτιολογήσει την εμμονή του και αν δεν πράξει τούτο, τουλάχι¬ 
στον να γράψει τα εξής: «έλαβα γνώση της γνώμης του Γραμματέως». 

Άρθρο 4. 

1. Η υπό το στοιχείο (γ) του άρθρου 1 υπηρεσία επιμελείται των υπο¬ 
θέσεων της αρμοδιότητας της και τελεί υπό την άμεση εποπτεία του Δη- 
μάρχου. 

2. Η ανωτέρω υπηρεσία έχει τις εξής αρμοδιότητες: 

Σύνταξη μελετών, εποπτεία καλής εκτέλεσης Δημοτικών έργων. 

Άρθρο 5. 

Η οργανική σύνθεση και διαβάθμιση των θέσεων προσωπικού του 
Δήμου ορίζεται ως κατωτέρω: 

ΜΟΝΙΚΟ ΠΡΟΣΩΠΙΚΟ 
Α’ Διοικητικό Προσωπικό. 

1. Κατηγορία Πανεπιστημιακής Εκπαίδευσης (ΠΕ) 

Κλάδος ΠΕΙ Διοικητικού. 

α) Μία (1) θέση με βαθμούς ·Γ-Α. 

Προσόντα διορισμού στον ανωτέρω κλάδο ορίζονται τα αναφέρόμενα 
στο άρθρο 2 του Π.Δ/τος 37Α/87, όπως αυτό τροποποιήθηκε με το 
Π.Δ. 22/89. 

2. Κατηγορία Δευτεροβάθμιας Εκπαίδευσης (ΔΕ). 

Κλάδος ΔΕΙ Διοικητικού. 

α) Δύο (2) θέσεις με βαθμούς Γ - Α. 

Κλάδος ΔΕΗ Ελεγκτών Εσόδων και Εξόδων, 
α) Δύο (2) θέσεις με βαθμούς Γ-Α. 

Κλάδος ΔΕΙ 5 Εισπρακτόρων Εσόδων Ο.Τ.Α. 
α) Μία (1) θέση με βαθμούς Γ-Α. 

Προσόντα διορισμού στους ανωτέρω κλάδους ορίζονται τα αναφερό- 
μενα στο άρθρο 5 του Π.Δ/τος 37Α/87, όπως αυτό τροποποιήθηκε με 
το Π.Δ. 22/89, άρθρο 12. 

3. Κατηγορία Υποχρεωτικής Εκπαίδευσης (ΥΕ) 

Κλάδος ΥΕ1 Κλητήρων - θυρωρών - Γενικών Καθηκόντων, 
α) Μία (1) θέση με βοθμούς Δ - Γ, (παραλαβή και παράδοση στο Τα- 

χυδρομείο της αλληλογραφίας του Δήμου, επίδοση και τοιχοκόλληση 
των διαφόρων προσκλήσεων, αποφάσεων, ανακοινώσεων και λοιπές 
βοηθητικές εργασίες). 

Προσόντα διορισμού στον ανωτέρω κλάδω ορίζονται τα αναφερόμενα 
στο άρθρο 8 του Π.Δ./τος 37Α/87, όπως αυτό τροποποιήθηκε με το 
Π.Δ. 22/89, άρθρο 16. 

Β’ ΤΕΧΝΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

Κλάδος ΠΕ3 Πολιτικών Μηχανικών. 

α) Μία (1) θέση Πολιτικού Μηχανικού με βαθμούς Γ - Α. 

Προσόντα διορισμού στον ανωτέρω κλάδο ορίζονται τα αναφερόμενα 
στο άρθρο .9 του Π.Δ/τος 37Α/87, όπως αυτό τροποποιήθηκε με το 
Π.Δ.22/89. 

2. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

Κλάδος ΔΕ29 (οδηγού αυτοκινήτου). 

α) Μία (1) θέση με βαθμούς Γ - Α, οδηγού αυτοκινήτου καθαριότη¬ 
τας (θα χειρίζεται το αυτοκίνητο καθαριότητας του Δήμου Χώρας, το 
οποίο θα εργάζεται για την συγκομιδή και αποκομιδή των απορριμάτων 
του Δήμου μας και των γύρω Κοινοτήτων). 

Η θέση αυτή δεν θα πληρωθεί μέχρι της καθ’ οιονδήποτε τρόπο κέ¬ 
νωσης της προσωρινής προσωπικής. 

Προσόντα διορισμού ορίζονται τα αναφερόμενα στο άρθρο 13 του 
Π.Δ/τος 37Α/87, όπως αυτό τροποποιήθηκε με το Π.Δ. 22/89. 

Γ' ΤΕΧΝΙΚΟ - ΥΓΕΙΟΝΟΜΙΚΟ ΚΑΙ 
ΓΕΩΠΟΝΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

Κλάδος ΥΕ16 Προσωπικού Καθαριότητας. 

α) Δύο (2) θέσης για εργάτες εξωτερικών χωρών (οδοκαθαριστές), 


καθώς και για την περισυλλογή και αποκομιδή των απορριμμάτων του 
Δήμου Χώρας και των γύρω Κοινοτήτων με βαθμούς Δ - Γ. 

Οι ανωτέρω θέσεις δεν θα πληρωθούν μέχρι της καθ’ οιονδήποτε 
τρόπο κένωσης των προσωρινών προσωπικών. 

β) Δύο (2) θέσεις για την Υπηρεσία Ύδρευσης με βαθμούς Δ - Γ. 

Η μία εκ των ανωτέρω θέσεων θα είναι για την καταμέτρηση - επι¬ 
σκευή υδρομετρητών, επισκευή βλαβών εσωτερικού - εξωτερικού υδρα¬ 
γωγείου (υδρονομέας) και για άλλες βοηθητικές εργασίες. 

Η δεύτερη εκ των ανωτέρω θέσεων, για τις βοηθητικές εργασίες (εκ¬ 
σκαφή μεταφορά σωλήνων και οτιδήποτε άλλο χρειαστεί για τις ανά¬ 
γκες της Υπηρεσίας Ύδρευσης). 

γ) Μία (1) θέση για την Υπηρεσία Κήπων - Δενδροστοιχειών, με βαθ¬ 
μούς Δ -Γ, (εργασίες: επιμέλεια κήπων και δενδροστοιχειών, κλάδεμα 
δένδρων, δενδροφύτευση κ.λ.π.). Προσόντα διορισμού στους ανωτέρω 
κλάδους ορίζονται τα αναφερόμενα στο άρθρο 25 του Π.Δ/τος 37Α/ 
87, όπως αυτό τροποποιήθηκε με το Π.Δ. 22/89, άρθρο 16. 

Δ' ΠΡΟΣΩΡΙΝΕΣ ΠΡΟΣΩΠΙΚΕΣ ΘΕΣΕΙΣ 

Μία (1) θέση οδηγού αυτοκινήτου καθαριότητας (θα χειρίζεται το αυ¬ 
τοκίνητο καθαριότητας του Δήμου Χώρας, το οποίο θα εργάζεται για 
την συγκομιδή και αποκομιδή των απορριμμάτων του Δήμου Χώρας 
και των γύρω Κοινοτήτων). 

2. Δύο (2) θέσεις για εργάτες εξωτερικών χώρων (οδοκαθαριστές), 
καθώς και για την περισυλλογή και αποκομιδή των απορριμμάτων του 
Δήμου Χώρας και των γύρω Κοινοτήτων. 

Όλες οι ανωτέρω προσωρινές προσωπικές θέσεις, καταργούνται με 
την καθ’ οιονδήποτε τρόπο κένωσής τους. 

Ο Νομάρχης 
ΠΕΤΡΟΣ ΜΠΡΑίΜΗΣ 








ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




